Up-70/05
Natisni
Opravilna št.:
Up-70/05
Datum odločitve:
7. 7. 2006
ECLI:
ECLI:SI:USRS:2006:Up.70.05
Akt:
Ustavna pritožba zoper odločbo Senata za prekrške št. IOK-86/2004 z dne 11. 11. 2004
Izrek:
Ustavna pritožba zoper odločbo Senata za prekrške št. IOK-86/2004 z dne 11. 11. 2004 se ne sprejme.
Evidenčni stavek:
Odločanje o utemeljenosti zahteve za izredno omilitev kazni vsebujo presojo glede okoliščin, za katere se ob izrekanju odločbe ni vedelo, pa bi pripeljale do milejše kazni. Senat za prekrške je presojo opravil ter obrazložil. Zato očitno ne kre za kršitev zatrjevane pravice iz 22. in 25. člena Ustave.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Odločanje o utemeljenosti zahteve za izredno omilitev kazni vsebujo presojo glede okoliščin, za katere se ob izrekanju odločbe ni vedelo, pa bi pripeljale do milejše kazni. Senat za prekrške je presojo opravil ter obrazložil. Zato očitno ne kre za kršitev zatrjevane pravice iz 22. in 25. člena Ustave.
5.3.13.3 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Dvostopenjska sodna pristojnost (25).
Pravna podlaga:
Člen 22, 25, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 1. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US26301
Dokument v PDF obliki:
Up-70-05.pdf
113 KB
Prenesite datoteko
Up-70/05-12
7. 7. 2006
SKLEP
Ustavno sodišče je v postopku za preizkus ustavne pritožbe, ki jo je vložil A. A. iz Ž., ki ga zastopa Odvetniška družba B., o. p., d. n. o., Z., na seji senata dne 27. junija 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper odločbo Senata za prekrške št. IOK-86/2004 z dne 11. 11. 2004 se ne sprejme.
Obrazložitev
1. Pritožnik je bil pravnomočno kaznovan zaradi storjenega cestnoprometnega prekrška z denarno kaznijo ter sankcijo prenehanja veljavnosti vozniškega dovoljenja. Z izpodbijano odločbo je Senat za prekrške (v nadaljevanju – Senat) zavrnil njegovo zahtevo za izredno omilitev kazni.
2. Pritožnik zatrjuje kršitev pravice do pravnega sredstva (25. člen Ustave) in kršitev pravice do enakega varstva pravic (22. člen Ustave). Kršitvi utemeljuje s tem, da Senat zahteve za izredno omilitev kazni sploh ni obravnaval in ni odgovoril na navedbe v predlogu. Obrazložitev Senata naj bi bila zgolj pavšalna. Senat naj bi zanemaril pritožnikove navedbe o novih okoliščinah in naj ne bi podal razlogov za opustitev. Odločba Senata naj bi bila očitno napačna in brez razumne pravne obrazložitve.
3. V skladu s prvim odstavkom 50. člena Zakona o Ustavnem sodišču (v nadaljevanju ZUstS) se Ustavno sodišče omeji na presojo, ali so bile z izpodbijano odločitvijo kršene človekove pravice ali temeljne svoboščine. Takšnih kršitev pa pritožnik ne izkaže.
4. Odločanje o utemeljenosti zahteve za izredno omilitev kazni vsebuje presojo, ali so podane okoliščine, ki jih ni bilo ob izrekanju odločbe oziroma so bile, pa se zanje ni vedelo, ki bi očitno pripeljale do milejše kazni (213. člen Zakona o prekrških, Uradni list SRS, št. 25/83 in nasl. ter Uradni list RS, št. 10/91 in nasl. – ZP). Iz izpodbijane odločbe je razvidno, da je Senat tako presojo opravil ter svojo odločitev tudi dovolj izčrpno obrazložil. Odločitev tudi ne temelji na kakšnem pravnem stališču, ki bi bilo nesprejemljivo z vidika človekovih pravic ali temeljnih svoboščin. Zato ne gre za kršitev 22. člena Ustave ter 25. člena Ustave.
5. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
6. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer